钦定古今图书集成/理学汇编/文学典/第132卷
## 钦定古今图书集成/理学汇编/文学典/第132卷

| 钦定古今图书集成 理学汇编 第一百三十二卷 |

| |

钦定古今图书集成理学汇编文学典

第一百三十二卷目录

文学总部纪事三

文学典第一百三十二卷

《云麓漫抄》：东坡先生既得自便，以建中靖国元年六
月还次京口。时章子厚丞相有海康之行，其子援尚
留京口，以书抵先生，某惶恐再拜端明尚书台座：“某
伏闻旌斾还自南越，扬舲江海，蹑履岭峤，执事者良
苦。数岁以来，险艰备至，殆昔人之所未尝，非天将降
大任者，岂易堪此。窃惟达人大观，俯仰陈迹，无复可
言，不审即日尊体动止何似？”伏念某离远门墙，于今
九年，一日三月，何可数计。传闻车马之音，当欢欣鼓
舞，迎劳行色，以致其积年慕恋，引领举足，崎岖盼望
之诚，今乃不然。近缘老亲重被罪，忧深虑切，忘寝与
食。始闻后命，方在浙东，即欲便道省觐，又顾幼稚，须
携挈致之。今暂抵此，治任裹粮，旦暮远行，交亲往来，
一切皆废。此则自侪于众人，宜其所以未获进见者。
某于门下，岂敢用此为解？舍馆定，然后求见长者，是
为有罪，况乎不克见者乎？逡巡犹豫，事为老亲，固当
审虑耳。迩来闻诸道路之言，士大夫日夜望尚书进
陪国论。今也使某不得见，岂得泊然无意哉？尚书固
圣时之蓍龟，窃将就执事者穆卜而听命焉。南海之
滨，下潦上雾，毒气薰蒸，执事者亲所经历，于今回想，
必当可畏。老亲以益高之年，齿发尤衰，涉乎此境，岂
不惴惴？但念老亲性疏豁，不护短，内省过咎，仰戴上
恩，庶有以自宽，节饮食，亲药物，粗可侥幸岁月。不然
者，借使小有惉滞之情，悴于胸次，忧思郁结，易以伤
气，加以瘴疠，则朝夕几殆，何可忍言，况复为淹久计
哉？每虑及此，肝胆摧落，是以不胜犬马之情，子私其
父，日夜觊幸。圣上慈仁，哀矜耆老，沛然发不虞之诏，
稍弛罪罟，尚得东归田里，保养垂年。此“贱微之祷，悲
伤涕泣，斯须颠沛，不能忘也。倘闻焉而执事者以为
未然，使某也将何以为怀？诚不若匍匐而”徙，自庶几
之为愈也。倘以为可觊也，固愚情所欲闻。然而旬数
之间，尚书奉尺一，还朝廷登廊庙，地亲责重，所忖度
者幸而既中，又不若今日之不克见，可以远迹避嫌，
杜谗慝之机，思患而豫防之为善也。若乃世故多端，
纷纭轇轕，虽弥日信宿，未可尽剖。《勃鞮》所谓，君其知
之矣，宁须多言。独恨九年之间，学不益博，文不益进，
以此负门下。然古人有“闻之而不言，能之而不为，存
之而不论”者，窃尝留意焉，未若面得之也。请候它日
仰叩绪论，不胜拳拳之情，敢言之执事者。伏惟财幸，
暑溽异甚，伏望保护寝兴，万万珍重。不宣。某惶恐再
拜。先生得书大喜，顾谓其子叔党曰：“斯文司马子长
之流也。”命从者伸楮和墨，书以答之。某顿首致平学
士。某自仪真得暑毒，困卧，入昏醉中。到京口，自太守
以下皆不能见，茫然不知致平在此。辱书，乃渐醒悟。
伏读来教，感欢不已。某与丞相定交四十馀年，虽中
间出处稍异，交情固无增损也。闻其高年，寄迹海隅，
此怀可知，但已往者更说何益？惟论其未然者，即今
主上至仁至信，草木豚鱼所知，建中靖国之际，又恃
以安。海康风土不甚寒，寒热皆适中，舶到时日，方物
多有。若昆仲先于兰、客、川、广舟中准备密当，要用药
若干去。自治之馀，亦可及邻里乡党之相知者，内外
丹备矣。所以未成者，正坐以大用故也。今兹闲放，正
宜成此。然可用内养丹，切不可服外物也。某在海外，
曾作《续养生论》一首，甚愿写寄。病困未能到毗陵，定
叠检获，当录呈也。所云“穆卜”，反复究绎，必是误听，纷
纷见及已多，第得安此行为幸矣。幸更徐听其审。又
见今病状，死生未可必。自半月来，日食米不半，合，见
食即先饱。今且归毗陵，聊自欺此，我里庶几，且少休
不即死。书至此困惫，放笔太息而已。某顿首再拜致
平学士阁下：六月十四日此纸乃一挥笔势翻，翻后
又写《白术，方》今在其孙洽教授君处。既归宜兴，七月
疾革，折简钱世雄云云。径山老惟琳来问疾，有偈云：
“‘扁舟驾兰陵，目换旧风物。君家有天人，雌雄维摩诘。
我口答文殊，千里来问疾。若以偈相答，霜柱皆笑出’。
先生答”云云。盖与惟琳、世雄问答，而终，乃二十八日
也。今刊行《先生年谱》不载，此以补阙文云。先生集中
有答致平书，而章书人多不曾见，故不能晓其答意。
元祐三年，先生知举，时致平为举子。初，致平之文法
荆公，既见先生知举，为文皆法坡，遂为第一。逮揭榜，
方知子厚子。

《闻见后录》：“陈希亮字公弼，天资刚正人也。嘉祐中，知凤翔府。东坡初擢制科签书判官事，吏呼‘苏贤良，公
弼怒曰：‘府判官何贤良也’’？”杖其吏不顾。或谒入不得
见。故东坡《客次假寐》诗：“虽无性命忧，且复忍斯须。”又
《九日独不预府宴，登真兴寺阁》诗：“忆弟恨如云不散，
望乡心似雨难开。”其不堪如此。又东坡诗案云：任凤
翔府签判日，为中元节，不过知府厅，罚铜八斤。亦公
弼案也。东坡作府斋醮祷祈诸小文，公弼必涂墨改
定，数往反，至为公弼作《凌虚台记》曰：“东则秦穆公祈
年橐泉，南则汉武长杨、五柞，北则隋之仁寿，唐之九
成”，计一时之盛，宏杰诡丽，坚固而不可动者，岂特百
倍于台而已哉？然数世之后，欲求其“髣髴，破瓦颓垣，
无复存者，既已化为禾黍荆棘，丘墟陇亩矣，而况于
此台欤？夫台不足恃以长久，而况于人事之得丧，忽
往而忽来者欤？或者欲以夸世而自足，则过矣。”公弼
览之，笑曰：“吾视苏明允犹子也，某犹孙子也。平日故
不以辞色假之者，以其年少，暴得大名，惧夫满而不
胜也，乃不吾乐邪？”不易一字，亟命刻之石。后公弼受
他州馈酒，从赃，坐沮辱抑郁抵于死。或云：欧阳公憾
于公弼有曲折，东坡不但望公弼相遇之薄也。公弼
子慥季常，居黄州之岐亭，慕朱家、郭解为人，闾里之
侠皆归之。元丰初，东坡谪黄州者，执政疑公弼废死，
自东坡委于季常甘心焉。然东坡、季常相得驩甚，故
东坡特为公弼作传，至比之汲黯，曰：“轼官凤翔，实从
公二年。”方是时，年少气盛，愚不更事，屡与公争议，至
形于言色，已而悔之。崔德符戏语予曰：“果如元丰执
政之疑，东坡之悔，岂释氏忏悔之悔乎？”

《墨庄漫录》：东坡在海外，琼州士人姜公弼来从学，坡
题其扇云：“沧海何曾断地脉，白袍端合破天荒。”公弼
求足之，坡云：“候汝登科，当为汝足。”后入广，被贡至京
师，时坡已薨，乃谒黄门于许下。子由乃为足之云：“生
长芸间已异芳，风流稷下古诸姜。适从琼管鱼龙窟，
秀出羊城翰墨场。沧海何曾断地脉，白袍端合破天”
荒。锦衣他日千人看，始信东坡眼目长。

《老学庵笔记》：吕吉甫问客：“苏子瞻文辞似何人？”客揣
摩其意，答之曰：“似苏秦、张仪。”吕笑曰：“秦之文高矣，仪
固不能望，子瞻亦不能也。”徐自诵其表语云：“面折马
光于讲筵，廷辩韩琦之奏疏，甚有自得之色。”客不敢
问而退。

饶德操诗为近时僧中之冠。早有大志，既不遇，纵酒
自晦，或数日不醒。醉时往往登屋危坐，浩歌恸哭，达
旦乃下。又尝醉赴汴水，适遇客舟救之，获免。

《闻见前录》：王荆公天资孝友，俸禄入门，诸弟辄取以
尽，不问。其子雱既长，专家政，则不然也。荆公诸弟皆
有文学。安礼者，字和甫，事神宗为右丞，气豪玩世，在
人主前不屈也。一日，宰执同对，上有无人材之叹，左
丞蒲宗孟对曰：“人材半为司马光以邪说坏之。”上不
语，正视宗孟久之，宗孟惧甚，无以为容。上复曰：“蒲宗
孟乃不取司马光耶？司马光者未论别事，只辞枢密
一节，自朕即位以来，唯见此一人。他人则虽迫之使
去，亦不肯矣。”又因泛论古今人物，宗孟盛称扬雄之
贤，上作而言曰：“扬雄著《剧秦美新》，不佳也。”上不乐。宗
孟又因奏书请官属恩，上曰：“所修书谬甚，无恩。”宗孟
又引例，书局、仪鸾司等当赐帛，上以小故未答。安礼
进曰：“修书谬，仪鸾司者恐不预。”上为之笑。罢朝，安礼
戏宗孟曰：“扬雄为公坐累矣。”方苏子瞻下御史狱，小
人劝上杀之，安礼言其不可。安国者，字平甫，尤正直
有文。一日，荆公与吕惠卿论新法，平甫吹笛于内，荆
公遣人谕曰：“请学士放郑声。”平甫即应曰：“愿相公远
佞人。”惠卿深衔之。后荆公罢，竟为惠卿所陷，放归田
里，卒以穷死。雱者，字元泽，性险恶，凡荆公所为不近
人情者，皆雱所教，吕惠卿辈奴事之。荆公置条例司，
初用程颢伯淳为属，伯淳，贤士。一日盛暑，荆公与伯
淳对语，雱乃囚首跣足，手携妇人冠以出，问荆公曰：
“所言何事？”荆公曰：“以新法数为人沮，与程君议。”雱箕
踞以坐，大言曰：“枭韩琦、冨弼之头于市，则新法行矣。”
荆公遽曰：“儿误矣！”伯淳正色曰：“方与参政论国事，子
弟不可预，姑退。”雱不乐去。伯淳自此与荆公不合。祖
宗之制，宰相之子无带职者，神宗特命雱为从官，然
雱已病不能朝矣。雱死，荆公罢相，哀悼不忘，有“一日
凤鸟去，千年梁木摧”之诗，盖以比孔子也。荆公在锺
山，尝恍惚见雱荷铁枷，杻如重囚。荆公遂施所居半
山园宅为寺，以荐其福。后荆公病疮良苦，尝语其侄
曰：“亟焚吾所谓《日录》者。”侄绐公，焚他书代之，公乃死。
或云又有所见也。

《东轩笔录》：“王安国著《序言》五十篇。上初即位，韩绛、卲
亢为枢密副使，同以序言进。上御批称美，令召试学
士院，将不次进用。而大臣有不喜者，止得两使职官，
从辟为西京国子监教授。后中丞吕晦弹奏王荆公，
犹引以为推恩太重。”平甫博学士文章通古今，达治
道，劲直寡合，不阿时之好恶，虽与荆公论议亦不苟
合，故异时执政得以中伤，而言事者谓非毁其兄，遂因事逐之，天下之人皆以为冤。其死也，余以文祭之，
略曰：“人望二纪，而仅获寸进；谗夫一言，而应声榻翼。”
盖谓是也。

桯史：建中靖国初，有宿儒曰徐常，持节河朔，风采隐
然重于时，然持论与时大异。曾文肃布恶之，尝具诋
先烈人姓名，陈之乙览，常列其间，然未有以罪也。会
市肆有刊《武夷先生集》者，乃常所为文，文肃之子纡
适相国寺，偶售得之。首篇乃熙宁间《上王荆公书》诋
常平法者，纡以置几案间，不为意。文肃偶入黉舍见
之，袖以入。明日遂奏榻前，且谓：“常元未尝上此书，特
沽流俗之名耳。”言者从之，遂免所居官，竟以蹭蹬。徐
尝有《教子诗》曰：“词赋切宜师二宋，文章须是学三苏。”
其措意如此，宜其与文肃异也。

《贵耳集》：张元、吴昊、姚嗣宗皆关中人，负气倜傥，有古
侠士志。《题崆峒》诗曰：“南粤干戈未息肩，五原金鼓又
轰天。崆峒山叟笑无语，饱听松声春昼眠。”又云：“踏碎
贺兰石，扫清西海尘。”《鹦鹉》诗云：“好著金笼收拾取，莫
教飞入别人家。”张、吴径之西夏，范文正公追之不及，
独表姚入幕府。朝廷困西兵十馀年，皆二人之力。姚
述怀诗曰：“大开双白眼，只见一青天。”后六十年，有施
宜生，改名方，南人也，入大金，曾为奉使来朝。逆亮欲
南牧，登北高峰发一语云：“北风甚紧。”次年逆亮来开
禧，有柳虚心过北境，问其在南作何官，答云：“发两解，
博不得一官。”亮云：“尔今要作何官？”曰：“要做翰林学士。”
亮即授此官。凡嫚书之来，皆其笔也。

王景文质，兴国人，在上庠，公私试必魁。一日，试《文帝
道德为丽论》，终日阁笔，欲袖卷出。方拟议间，忽有人
曰：“天下之至美，吾心之至乐。”景文得之，一笔而就，果
为魁首。其豪放不可及，有“何处难忘酒，蛮裔太不庭。
有心扶白日，无力洗苍溟。豪杰将斑白，功名未汗青。
此时无一盏，壮气激雷霆。何处难忘酒，奸邪太陆梁。
腐儒还有郦，好汉总无张。曹赵扶开国，王徐卖靖康。
此时无一盏，泪滴海茫茫。”“何处难忘酒，英雄太屈蟠。
时违聊置畚，运至即登坛。梁甫吟声苦，干将宝气寒。
此时无一盏，拍碎玉阑干。”“何处难忘酒，生民太困穷。
百无一人饱，十有九家空。人说天方解，时和气自丰。
此时无一盏，入地诉英雄。”曾入张魏公幕，有《雪斋集》
《枫窗小牍》：洪驹父才而傲，每读时辈篇什，大叫云：“使
人齿颊皆甘。”其人喜而问之曰：“似何物？”驹父曰：“不减
树头霜柿。”人每頳面而去。比汴京失守，粘没喝勾括
金银，驹父以奉命行事，日惟觞酌，幸醉中不见此时
情状，竟为刚纪自利，峻于搜索，坐贬沙门。

《杭州府志》：宋高宗酷嗜翰墨，张孝祥廷对，顷宿酲犹
未解，濡毫答圣问，立就万言，未尝加点。上讶一卷纸
高轴，大试取阅之，读其卷首，大加称奖，而又字画遒
劲，卓然颜鲁公。上疑其为谪仙，亲擢首选。胪唱赋，诗
尤隽永。张正谢毕，遂谒秦桧，桧语之云：“上不惟喜状
元策，又且喜状元诗与字，可谓三绝。”又扣以诗何所
“本字何所法？”张正色以对曰：“本杜诗，法颜字。”桧笑曰：
“天下好事，君家都占断。”盖嫉之也。

《清波杂志》：“东湖徐师川俯，绍兴初繇谏垣迁翰苑，赞
几命辉。乾道丁亥，在上饶从公季子珪游，因叩家集，
云：诗已板行，他无存者。久而得奏议于残编断简中，
猥井错乱不可读，乃为整缀成十卷，附以杂文一卷，
写以归之。公视山谷为外家，晚年欲自立名，客有贽
见，甚称渊源所自，公读之不乐，答以小启曰：‘涪翁之
妙天下，君其问诸水滨。斯道之大域中，俯独知之濠
上’。”及观序《修水集》“造车合辙”之语，则知持此论旧矣。
《老学庵笔记》：“徐师川长子璧，字待价，豪迈能文辞，尝
作书万言，欲投匦，极言时政，无讳避。师川偶见之，大
惊，夺而焚之。早死。”

王性之读书真能五行俱下，往往他人才三四行，性
之已尽一纸。后生有投贽者，且观且卷，俄顷即置之。
以此人疑其轻薄，遂多谤毁，其实工拙皆能记也。既
卒，秦熹方恃其父气焰薰灼，手书移郡将，欲取其所
藏书，且许以官。其子长子仲信，名廉清，苦学有守，号
泣拒之曰：“愿守此书以死，不愿官也。”郡将以祸福诱
胁之，皆不听，熹亦不能夺而止。

《癸辛杂识》：“彭晋叟，福州候官人，亦有学，文亦奇，受业
京庠，每试多居首选。胡颖为浙西宪，政尚猛厉，物情
不安，彭因伪作台章以胁之。有尼僧为之表里，使以
槁示之曰：‘得之台中，行且止矣’。胡惧，就致祷，约以获
免，当以数万为谢。已而月课不及，胡遂作台长江古
心书，历述所闻以谢之。古心下京府，名捕时政。”放堂
《试赋》，题出《王言如丝》，彭为首冠，破云：“王妙心纬言，关
化机于未布以先，谨如有丝之至微。”揭晓之际，彭已
寘理，乃以次名代之。狱成，黥隶贵州。久之，宛转自如，
得至静江，适当诏岁入贡，闱为编栏，遇都吏一子于
场中日授三卷，得预荐送。吏深德之，未有以报，乃为
之谋曰：“经翰潘公𬤊，汝乡人也，盍往归之？”彭以呈面

策以处。”既数日，乃曰：“得其说矣。”使具戎服，介之经帅
府。时姚橘洲希得领桂管，因从容为地，且令修一俪
语为贽。彭退思数日，未能措词，乃往见潘求教，潘为
之思。有顷，拊髀曰：“吾已得一联矣。曰：‘失邯郸之步，为
吾党羞；借荆州之阶，以军礼见’。”使续成之。且为点定，
约日导之以前。橘洲庭见之，彭趋进，八拜如仪，乃以
贽上。橘洲观之喜甚，详询始末，留之书院，授以《文选》，
使分类之，以观其能否。未几书成，橘洲益喜，使诸子
师之，资身之计渐裕。旋得勇爵，纳妾有家。继得两子。
橘洲入为文昌，兼夕拜使，与俱行，缴驳之章，多出其
手。复出入无间，辄登市楼，恣肆无忌，为人指目。闻于
当路，于是逮治填配，押回元隶所。橘洲亦以此去国。
彭后与黎峒通，为具舟楫，尽室以行，莫知所之。
《齐东野语》：熊克字子复，博学有文。王季海守冨沙日，
漕使开宴，命子复撰《乐语》，季海读之称善，询司谒者
曰：“谁为之？”答曰：“新任某州熊教授也。”自此甚见前席。
别后，子复一向官湖湘间，不相闻者几二十年。及改
秩作邑满，造朝谒光范。季海时为元枢，询子复曰：“近
亦有著述乎？”子复以两编献。一日，后殿奏事毕，阜陵
从容曰：“卿见近日有作四六者乎？”时学士院阙官，上
不访之赵丞相而访之季海，于是以陆务观等数人
对。上云：“朕自知之，今欲得在下僚未知名者尔。”季海
遂及子复姓名，上云：“此人有近作，可进来。”季海退，以
所献缴入。翌日，上谓季海曰：“熊克之文，朕尝观之，可
喜。”盖欲置之三馆兼翰苑也。季海奏云：“如此恐太骤，
不如且除院辖，徐召试，使克文声著于士大夫间，则
人无间言。”阜陵然之，遂除提辖文思院。他日赵丞相
进拟，上曰：“朕自有人。”赵问何人，上曰：“熊克。”又曰：“陛下
何以知之？”曰：“朕尝见其文字。”又问：“陛下何从得其文
字？此必有近习为道地者。”上曰：“不然。”季海虽知由己
所荐，以上既不言，亦不敢泄，而赵终疑之。未几召试。
故时学士院发策，率先示大略，试者得为之备。赵乃
以喻周子充云：“此非佳士也。”克屡造请求问目，子充
不答。及对策殊略，克大以为恨，故在玉堂，每当子充
制诏，辄无美辞。后竟出知台州。

《癸辛杂识》南渡以来，太学文体之变，乾淳之文师淳
厚，时谓之“乾淳体。”至端平，江万里习《易》，自成一家，文
体几于中复。淳祐甲辰，徐霖以书学魁南省，全尚性
理，时竞趋之，即可以钓致科第功名自此非《四书东
西铭》《太极图》《通书》、语录不复道矣。至咸淳之末，江东
谨思、熊瑞诸人倡为变体，奇诡浮艳，精神焕发，多用
庄、列之语，时人谓之换字文章。对策中有“光景不露，
大雅不浇”等语，以至于亡，可谓文妖矣。

《中州集》：王元粹字子正，初名元亮，后止名粹，平州人。
正大末，用门资叙为南阳酒官。遭乱，流寓襄阳。襄阳
破，只身北归，家食燕中，遂为黄冠师。有“十月风霜侵
病骨，数家针线补残衣”之句。亲旧有怜其孤苦，欲为
之更娶者，子正已高举，主太极道院不返，年四十馀
病卒。从弟郁亦工诗。

王飞伯少日作乐府，人多传之，后入京师。〈金南京〉大为
李钦叔所称，与之诗云：“诗句媲《国风》”，下者犹《楚辞》。赠
诗者甚多。有云：“惜昔颖亭见飞伯，恍若梦中逢李白。”
又云：“紫陉仙人今渊云，骑风御气七尺身。”又云：“良金
元有价，白璧况无瑕。”又云：“王郎少年诗境新，气象惨
澹含古春。笔头仙语复鬼语，只有温李无他人。”飞伯
用是颇自贵重，尝以布为囊，采当世名卿诗投其中
焉。

《宋诗元会笺》：燕人何失世以织纱縠为业，与张进忠
制笔齐名。失独工诗，其《燕都杂题》诗云：“一夜春阴彻
晓寒，玉山无奈酒杯干。青蛾知有愁多少，狼籍残妆
懒对看。”揭徯斯赠诗云：“心事巢由上，文章陶阮间。”其
为士大夫所重如此。

《元史余阙传》：“阙留意经术，五经皆有传注。为文有气
魄，能达其所欲言。诗体尚江左，高视鲍、谢、徐、庾以下
不论也。篆隶亦古雅可传。”

《耶律楚材传》：“楚材生三岁而孤，母杨氏教之学。及长，
博极群书，旁通天文、地理、律历、术数，及释老医卜之
说。下笔为文，若宿构者。”

《杨奂传》：“奂博览强记，作文务去陈言，以蹈袭古人为
耻。朝廷诸老皆折行辈与之交，关中虽号多士，名未
有出奂右者。所著有《还山集》六十卷，《大兴近鉴》三卷，
《正统书》六十卷，行于世。”

《董文炳传》：“文炳次子士选，为江西行省左丞，以属掾
元明，善为宾友。既又得吴澄而师之，延虞汲于家塾，
以教其子。诸老儒及西蜀遗士，皆以书院之禄起之，
使以所学教授。迁南行台，又招汲子集与俱。后又得
范梈等数人，皆以文学大显于时。故世称求贤荐士，
必以董氏为首。”

《刘秉忠传》：“秉忠自幼好学，至老不衰。虽位极人臣，而
斋居蔬食，终日澹然，不异平昔。自号藏春散人，每以吟咏自适，其诗萧散闲淡，类其为人。有文集十卷。”
《宋子贞传》：子贞性敏悟好学，工词赋。弱冠领荐书，试
礼部，与族兄知柔同补太学生，俱有名于时，人以“大
小宋称之。”

《王磐传》：“磐年方冠，从麻九畴学于郾城，客居贫甚，日
作麋一器，画为朝暮食。年二十六，擢至大四年经义
进士第，授归德府录事判官，不赴。自是大肆力于经
史百氏，文辞宏放，浩无涯涘。”

《李谦传》：“谦幼有成人风，始就学，日记数千言，为赋有
声，与徐世隆、孟祺、阎复齐名，而谦为首。为东平府教
授。翰林学士王磐以谦名闻，召为应奉翰林文字，一
时制诰多出其手。谦文章醇厚有古风，不尚浮巧，学
者宗之，号野斋先生。”

《郝天挺传》：“天挺英爽刚直有志略，受业于遗山。元好
问以勋臣子，世祖召见，嘉其容止，有旨宜任以政，俾
执文字，备宿卫春宫。裕宗遇之甚厚，建省云南，选官
属，遂除参议云南行尚书省事，寻升参知政事。尝修
《云南实录》五卷，又注唐人鼓吹集一十卷，行于世。”
《李孟传》：“孟为文有奇气，其论必主于理，其献纳谋议，
常自毁，其槁家无几存。”

《刘敏中传》：敏中幼卓异不凡，年十三，语其父景石曰：
“昔贤足于学而不求知，丰于功而不自衒，此后人所
弗逮也。”父奇之，乡先生杜仁杰爱其文，亟称之。为文
辞，理备辞明。有《中庵集》二十五卷。

《王结传》：结生而聪颖，读书数行俱下，终身不忘。尝从
太史董朴受经，深于性命道德之蕴，故其措之事业，
见之文章，皆悉有所本。宪使王仁见之曰：“公辅器也。”
《赵世延传》：世延历事凡九朝，扬历省台五十馀年。负
经济之资，而将之以忠义，守之以清介，饰之以文学，
凡军国利病，生民休戚，知无不言，而于儒者名教尤
拳拳焉。为文章，波澜浩瀚，一根于理。尝较定律令，汇
次《风宪》宏纲行于世。

《张起岩传》：先是至元乙酉三月乙亥，太史奏“文昌星
明，文运将兴。”时世祖行幸上京，明日丙子，皇孙降生
于儒州，是夜起岩亦生。其后皇孙践祚，是为仁宗，始
诏设科取士。及廷试，起岩遂为第一人，论者以为非
偶然也。起岩博学有文，善篆隶，有《华峰漫槁》《华峰类
槁》《金陵集》各若干卷，藏于家。

《许有壬传》：“有壬善笔札，工辞章。欧阳元序其文，谓其
雄浑闳隽，涌如层澜，迫而求之，则渊靓深实。”盖深许
之也。所著有《至正集》若干卷。

《宋本传》：“本字诚夫，大都人。自幼颖拔异群儿。既成童，
聚经史，穷日夜读之，句探字索，必通贯乃已。尝从父
祯官江陵，江陵王奎文明性命，义理之学，本往质所
得，造诣日深。善为古文，辞必己出，峻洁刻厉，多微辞。
年四十始还燕。至治元年，策天下士于廷，本为第一
人，赐进士及第，授翰林修撰。”

《孛术鲁翀传》：“翀状貌魁梧，不妄言笑。其为学一本于
性命道德，而记问宏博，异言僻语，无不淹贯。文章简
奥典雅，深合古法，用是天下学者仰为表仪。其居国
学者久，论者谓自许衡之后，能以师道自任者，惟耶
律有尚及翀而已。”有文集六十卷。

《吕思诚传》：思诚气宇疑定，素以劲拔闻，不为势利所
屈。三为祭酒，一法许衡之旧，诸生从化，后多为名士。
尝病古注疏太繁，魏了翁删之太简，将约其中以成
书，不果。有文集若干卷，《两汉通纪》若干卷。

《陈祖仁传》：“祖仁一目眇，貌寝，身短瘠，而语音清亮，议
论伟然，负气刚正，似不可犯者。其学博而精，自天文、
地理、律历、兵乘、术数百家之说，皆通其要。为文简质，
而诗清丽，世多称传之。”

《贡师泰传》：“师泰性倜傥，状貌伟然，既以文字知名，而
于政事尤长，所至绩效辄暴著，尤喜接引后进，士之
贤，不问识不识，即加推毂，以故士誉翕然咸归之。有
诗文若干卷行于世。”

《成遵传》：“遵字谊叔，南阳穰县人也。幼敏悟，读书日记
数千百言。年十五丧父，家贫勤苦不废学问。二十能
文章。时郡中先辈无治进士业者，遵欲为以不合程
式为患。一日，愤然曰：‘四书五经吾师也，文无逾于《史》
《汉》韩柳，区区科举之作何难哉？会杨惠初登第，来尹
穰，遵乃书所作数十篇见之，惠抚卷大喜，语之曰：‘以
此取科第如拾芥耳’’。”至顺辛未，至京师，受《春秋》业于
夏镇，遂入成均为国子生。时陈旅为助教，喜其文，数
以语奎章阁侍读学士虞集，集亟欲见之，旅令以己
马俾遵驰诣集，集方有目疾，见遵来，迫而视之曰：“适
观生文，今见生貌，公辅器也。吾老矣，恐不及见生，当
自爱重也。”元统改元，中进士第，授将“仕郎、翰林国史
院编修官。明年预修《泰定明宗、文宗三朝实录》。”
《吴师道传》：“师道字正传，婺州兰溪人。自羇丱知学，即
善记览，工词章，才思涌溢，发为歌诗，清丽俊逸。弱冠，
因读宋儒真德秀遗书，乃幡然有志于为己之学，刮
摩淬砺，日长月益。尝以持敬致和之说质于同郡许谦，谦复之以理一分殊之”旨，由是心志益广，造履益
深，大抵务在发挥义理，而以辟异端为先务。

《辍耕录》：“俞俊，其先嘉兴人，今占籍松江上海县。娶也
先普化，次兄丑驴，女也先普化长兄观，观死，蒸长嫂
而妻之。次兄丑驴死，又蒸次嫂而妻之。俊，妻母也。既
而亦死。俊缚彩缯为祭亭，缀银盘十有四干，亭两柱
书诗联盘中云：‘清梦断柳营风月，菲仪表梓里葭莩’。”
盖柳营暗藏亚夫二字，“菲仪”谓菲人，表梓谓膘子，总
贱娼滥妇之称，葭莩皆是夫也。郡人莫不多其才，而
讥其轻薄如此。又尝诣妻父墓所，题于庐壁曰：“柏舟
在河，可谓节乎？二嫂治栖，可谓义乎？覆宗绝祀，可谓
孝乎？”先刺妻母中刺也先，普化末，刺妻之弟博颜帖
木儿也。博颜帖木儿无他兄弟，因利也先之财，愿继
其后，竟不恤亲父，小宗之祀为重，故云。博颜帖木儿
将赴乡试，谓人曰：“若忝一荐，有司以礼敦遣。”先就北
宅上马赴府公宴毕，却归新宅下马北宅，丑驴所居，
新宅也，先普化所居。人戏之曰：“昔人有二天，今子有
二父，何其幸欤。”博颜帖木儿赧甚。俊弱冠时从顾琛
渊白游，负气傲物。当伯颜太师柄国日，尝赋《清平乐》
长短句云：“君恩如草秋至还枯槁。落落残星犹弄晓，
豪杰消磨尽了。放开湖海襟怀。休教鸥鹭惊猜。我是
江南倦客，等闲容易安排。”手槁留叶起之处。后与叶
交恶，竟诉于官，必欲构成其罪。夤缘贿赂浙省，移准
中书省咨札付儒学提举司，议得古人寄情遣兴，作
为闺怨诗词，多有指夫为君者，然此亦当禁止，以故
获免罪戾，而所费已几万定矣。至正丙申春，张士诚
僭号诚王，据有平江日，又以贿通松江伪尹郑焕，署
宰华亭，用酷刑脧剥，邑民恨入骨髓。郡士袁海叟有
诗曰：“四海清宁未有期，诸公衮衮正当时。忽然一日
天兵至，打破王婆醋钵儿。”或者不知醋钵之义，以问
叟。叟曰：“昔有不轨伏诛，暴尸于竿。王婆买”醋，经过其
下，适索朽尸坠，醋钵为其所压，著地而碎。王婆年老
无知，将谓死者所致，顾谓之曰：“汝只是未曾吃恶官
司来。”闻者皆绝倒。

《明外史懿文太子传》：“先是建大本堂，取古今图籍充
其中，征四方名儒，教太子诸王分番夜直，选才俊之
士充伴读。帝时时赐宴赋诗，商榷古今，评论文字无
虚日。命诸儒作《锺山龙蟠赋》，置酒欢甚，自作《时雪赋》。
赐东宫官，令三师、宾客、谕德朝贺东宫，东宫答拜。又
命东宫及王府官编缉古人行事可为鉴戒者，训谕”
太子诸王。

《镇平王有爌传》：有爌，周定王第八子。嗜学工诗，兼通
书画，骑射蹴鞠诸伎，靡所不习。一日读《中庸》，默有悟
解，作《道统论》数万言。又采历代公族贤者，自夏五子
迄元真金百馀人，作《贤王传》若干卷。有《德善斋诗集》。
《潭王梓传》：梓，太祖第八子，洪武三年封，十八年就藩
长沙。梓英敏好学，善属文，尝召府中儒臣设醴赋诗，
亲品其高下，赉以金币。

《灵丘王逊烇传》：“逊烇，代简王六子也，宣宗时封。好学，
手不释卷。工诗，有《云溪稿》千馀首。”

《宁献王权传》：权改封王南昌。至宣宗时，权已老，日与
文学士相往还，托志翀举，自号臞仙。尝奉敕辑《通鉴
博论》二卷，又作《家训》六篇，《宁国仪范》七十四章，《汉唐
秘史》二卷，史断一卷，文谱八卷，诗谱一卷，其他注纂
数十种，经子九流星历，医卜黄冶诸术皆具。正统十
二年薨。孙靖王奠培嗣。奠培善文辞，著仙谣却扫吟、
拟古诗二百馀篇，皆有思致。

《奉国将军健根传》：“健根子镇国中尉观枢，字中立，居
母丧，蔬食逾年，哀毁骨立，尝绘《太平图》上献，世宗嘉
奖之，赐承训书院名额，并五经诸书。所著《济美堂槁》
《画法权舆》若干卷，又辑齐鲁诗为《海岳灵秀集》。”弟观，
亦以诗画著名，尝请辞禄庐父墓未允。同时钜野
中尉颐堟，字育甫，安丘将军颐墉，字冕甫，皆倜傥有
逸才，声诗清㧞，二甫之名满天下。颐墉著《同声馆集》，
颐堟著《赤霞馆集》，而乐陵王颐𡍌亦喜称诗，著《东鲁
胜概》四卷。

《安塞王秩炅传》：秩炅，靖王季子也。十二而孤，母位氏
诲之。性通敏，过目不忘，风致俊朗，美髭髯，目光如电，
善古文，遇缙绅学士，质疑辨惑，移日不倦。自称沧州
野客，又称“樗斋。”所著有《随笔》二十卷。

《石城王奠堵传》：奠堵曾孙拱梃，沈毅嗜学，独处一室，
朝夕讽咏，著《巢云集》四卷，卒后四十年，子多烠始梓
传之，其后嗣亦多能文者。

《镇国中尉谋㙔传》：“谋㙔从弟谋晋，字公退，少英敏，筑
室龙沙之旁，躬耕赋诗，词旨婉约，著《芜城》”、“《巾车》二集。”
《奉国将军拱榣传》：拱榣子镇国中尉多𤏳，字宗良，辞
赋典丽，始与群从多煃齐名，晚益折节虚己，奖拔后
进。

《奉国将军多煃传》：多煃少而折节读书，攻苦特甚。里
人余曰：“得与李攀龙、王世贞友，为多煃延誉，世贞定
续五子，多煃与焉。”时建安府奉国将军拱乐安府镇国中尉多焀，并文雅著名。《拱》著《瑞鹤堂诗集》，多
焀。著《支离市隐集》《北郭子鱼乐词》三十馀卷。

《奉国将军多煌传》：“多煌廉静寡欲，与弟多炡、多燝、多
炤皆用文雅结交遍远近，诸子谋壮谋”谋。谋重，
又娴词藻，善承父志。暇则开园亭，与宾从雅歌赋诗
以为乐。著《委蛇集》四卷。多炡字贞吉，亦奉国将军，颖
敏绝人，善诗歌，兼工书画。始与宗人多𤏳谋墝“谋境”
等结词社，久之，游道益广，谈艺者皆向慕。时轻装出
游，变姓名为“来相如。”远览山水，踪迹遍吴、楚间，所至
倾动。家居以铁肩户，宾客杂沓，岁凡再易。晚病羸，犹
不废吟诵，著《五游》《倦游》诸集。子谋堚，亦有文集，效其
父，变姓名为来鲲，字子鱼，出游三湘、吴楚间。时安乐
辅国将军，多有诗癖造语新奇，与谋堚及谋墡谋。
修竹林之游，放志文酒，终其世无忤也。
《沁水王珵阶传》：珵阶，沈简王七世孙也。工诗喜士，往
来多布衣交，名誉籍甚。所著《衡漳槁》《沧海披沙集》，词
多可观。前此有德平王引梴渊郁负儁才，与宗人衡
府新乐王载玺、周府中尉睦桔、襄垣府俊噤、晋府康
衢、秦府玉华齐名。俊噤著《五怀诗》述其事。复有镇国
将军恬烷、子辅国将军珵《圻》与《珵》。珵塯珵堛，结为
词社，日相赓和，时称《沈国多才》焉。

清源王幼传、幼㘧，康王第三子。博学能文词，有《饮
河集》二十五卷、《续集》八卷、《家训》《咏史》若干卷。辅国将
军勋涟，字叔文，雅好为诗，与从子引杉、引楮、引析及
诸名士䜩游赓和，海内称之，皆清源之后也。

《辅国将军宇浃传》：宇浃孙硕㷲，字孔炎，镇国中尉，博
雅工文词，与子器封并以词章名海内，号“南阳。”父子
硕。著《巨胜园集》《友声集》、器封著《宛志略》《㟥游草》，附
《巢园集》。

《新乐王载玺传》：载玺，祜楎孙也。博雅善文辞。嘉靖中，
著《丁巳同封录》一卷，索请藩所纂述，得数十种，梓而
传之，曰《绮合绣扬集》。又撰“《洪武圣政颂》《皇明政要》”、《楼
居》《田居槁》《梦翫》《神览》诸集，多可传者。

《曾鲁传》：鲁字得之，新淦人。年七岁，能暗诵五经，一字
不遗。奉礼郎简正理欲以神童举于朝，其父不听。稍
长，日取三史记之，寻及其馀。凡数千年国体人才，制
度沿革，无不能言者，遂以文学闻于时。洪武初，召鲁
为纂修《元史》总裁官，撰葺功最多。后拜中顺大夫，礼
部侍郎。帝将归倭人俘，命儒臣草诏阅鲁槁，大悦曰：
“顷陶凯文已起人意，鲁复如此，文运其昌乎！”未几，命
主京畿乡试。甘露降锺山，群臣争以诗应制，鲁独进
赋。帝命侍臣取诸作更番诵之，独叹鲁文整核。徐尊
生尝曰：“南京有博学士二人，以舌为笔者曾得之；以
笔为舌者宋景濂也。”鲁属文不留，槁其徒间有所辑
录，亦未成书云。

《刘三吾传》：三吾博学，善属文。帝制大诰，命三吾序《洪
范注》成，亦命序。敕修省，躬录善传、《会选》《寰宇通志》《礼
制集要》诸书，皆总其事。书成，赐赉甚厚。帝尝曰：“朕观
天象，奎璧间尝有黑气，今消矣，文运其兴乎！卿等宜
有所述作，以称朕意。”于是帝制诗，时令属和。尝赐以
朝鲜玳瑁笔，朝参命列侍卫前。燕享赐坐殿中，与汪
叡、朱善，称“三老”，而礼遇尤重。

《吴伯宗传》：“伯宗名祐，以字行，金谿人。洪武三年庚戌
乡荐举首。明年辛亥廷对，擢进士第一。时开科之始
得伯宗，帝甚喜，赐冠带袍笏，授礼部员外郎，与修《大
明日历》。后改翰林典籍。帝制十题命赋，援笔立就，词
旨峻洁，帝称曰‘才子，赐织金锦衣’。”

《刘崧传》：“崧字子高，泰和人。七岁能赋诗。家贫寒无炉
火，手皲裂而钞录不辍。洪武三年，举经明行修，召见
奉天殿，授兵部职方司郎中，迁北平按察司副使，终
国子司业。居官未尝以家累自随。之任北平，携一童
往，至则遣还晡时吏退，孤灯赋诗往往达旦，豫章人
宗其诗为江西派。”

《方孝孺传》：“孝孺工为文章，醇深雄迈，每一篇出，海内
争相传诵。永乐中，藏孝孺文者罪至死。门人王稌潜
录为《侯城集》。成化中，谢铎始编为《逊志斋集》四十卷，
行于世。”

《王艮传》：“高逊志者，艮座主也，萧县人，寓嘉兴。幼嗜学，
师贡师泰、周伯琦等，文章典雅，成一家言。”

《金幼孜传》：“永乐八年北征，幼孜与胡广、杨荣从。驾驻
清水源，有泉出焉。幼孜献铭，荣献诗，皆劳以上尊。帝
重幼孜文学，所过山川要害，辄命记之。有敕旨属幼
孜等据鞍起草立就使。自瓦剌来，帝召幼孜等傍驾
行，与语瓦剌事，亲倚甚。自后北征皆扈从，先后撰《北
征二录》。”

《胡俨传》：“俨为国子祭酒，凡朝廷著作，多命俨修，《高皇
帝实录》，《永乐大典》皆为总裁官。十九年，改北京国子
监祭酒。当是时，海内混一垂五十年，民物滋殖，嘉祥
毕至。帝方内兴礼乐，外怀要荒，公卿大夫文学之士，
彬彬以润色鸿业为事。俨馆阁宿儒，为时冠冕。”
《杨士奇传》：“永乐二年，选东宫官，以士奇为左中允，进左谕”德。帝北巡，士奇留辅太子，从容规劝，太子待之
甚恭。太子喜文辞，赞善王汝玉以诗法进。士奇曰：“殿
下听治暇，当留意《六经》，否则两汉诏令可观。雕虫小
技，不足效也。”太子称善。士奇能推毂寒士，见一诗一
文善，辄荐达之，有初未识面者。次子导，字叔简，少豪
放。后折节向学，博涉经史，能诗赋，谈论娓娓，一时大
臣子能文者称导。

《曹鼐传》：“张益字士谦，江宁人，永乐十三年进士，由庶
吉士授中书舍人，改大理评事，又改修撰。博学强记，
诗文操笔立就，三杨雅重之。”

《王英传》：仁宗即位，英进侍讲学士，再进右春坊大学
士，乞归省，赐钞驰传还。宣宗立，还朝。是时海内宴安，
天子雅意文章，每与诸学士谈论文艺，赏花赋诗，礼
接最优渥。尝谓英曰：“洪武中学士有宋濂、吴沉、宋善、
刘三吾，永乐初则解缙、胡广，汝勉之，毋俾前人独专
其美。”修《太宗实录》成，迁詹事府少詹事，赐麒麟带。
《丘濬传》：“濬既官翰林，见闻益广，尤熟国家典故。成化
中，秩满，进侍讲，与修《英宗实录》，进侍讲学士。《续宋元
纲目》成，擢学士，迁国子祭酒。经生作文尚险怪，濬主
南畿乡试，分考、会试，皆痛抑之。及是尤谆切告诫，返
文体于正。”

《李东阳传》：“东阳为文，典雅流丽，朝廷大著作多出其
手。工篆隶书，碑版篇翰，照耀四裔。奖成后进，推挽才
彦。学士大夫出其门者，率粲然有所成就。自明兴以
来，宰臣以文章领袖缙绅者，杨士奇之后东阳而已。”
《刘健传》：“东阳以诗文引后进，于是海内之士，皆抵掌
谈文学。”

《王鏊传》：鏊博学有识鉴，文章尔雅，议论明畅。晚著《性
善论》一篇，王守仁见之曰：“王公深造，世未能尽也。”少
善制举义，后数典乡试，程文冠一代。取士尚经术险
诡者，一切屏去。弘正间，文体为一变。

《杨廷和传》：“廷和为人美风姿，性沈静详审，为文简畅
有法，不好为声律华藻之学，惟考究掌故、民瘼、边事
及一切法家言，郁然负公辅望。”

《杨一清传》：“一清少而能文，貌寝而性警敏，诗文与书
效李东阳。”

《徐阶传》：“阶性颖敏，读书为古文辞，倾身事贤豪长者
王守仁，以讲学倾东南。阶与其门人欧阳德善，遂为
王氏学，有声士大夫间。”

《严讷传》：袁炜才思敏捷。帝中夜出片纸，命撰青词，举
笔立成。遇中外献瑞，辄极词颂美。帝畜一猫死，命儒
臣撰词以醮炜词有“化狮作龙”语，帝大悦。其诡词媚
上多类此。

《翁万达传》：“万达好谈性命之学，与欧阳德、罗洪先、唐
顺之、王畿、魏良政善通古今，操笔顷刻万言。”

《夏言传》：“言性警敏，善属文，撰青词及他文，最当帝意。”
《赵时春传》：“时春读书善强记，文章豪肆，与唐顺之、王
慎中齐名。诗伉浪自喜类其为人。”

《于慎行传》：“慎行学有原委，贯穿百家。”北人居词馆，以
慎行及临胊冯琦文学为一时冠。

《萧如薰传》：“如薰为将持重，更历七镇，所在见称。自戚
继光好延文士，王世贞、汪道昆辈咸称道之，幕下之
士，尊为词宗宿老。继光倾赀结纳，取足军府，久亦稍
厌之，而势不能止。如薰亦能诗，士趋之若骛，宾座常
满。”

《蒋德璟传》：“德璟博闻强识，熟前代典章，及本朝掌故，
九边厄塞，河漕屯牧，盐䇲水利，历律刑法，莫不究其
利弊。文章敏捷，一日应二十馀诰敕，见者叹异。”
《黄道周传》：“道周学贯古今，诗文敏捷，所至学者云集，
讲论不倦。所居铜山，在孤岛中，有石室，道周自幼坐
卧其中，故学者称为石斋先生。”精天文历数、皇极诸
书，所著《易象正》《三易洞玑》，学者穷年不能通其说，而
道周用以推验治乱。

《张可大传》：“可大，应天人。弟可仕，字文峙，以字行。隐居
博学，尝辑《明世布衣诗》一百卷。”

《吴应箕传》：“应箕字次尾，贵池人。善今古文，意气横厉
一世。”

《陈子龙传》：“子龙生有异才，工举子业，兼治诗赋，为文
宗魏、晋。其骈体精妙，徐陵、庾信弗能过也。”

《夏允彝传》：“允彝字彝仲，华亭人，弱冠举于乡，好古博
学，工属文。是时东林方讲学苏州，高才生张溥、杨廷
枢等慕之，结文会，名曰复社。允彝与同邑陈子龙、何
刚、徐孚远、王光承辈，亦结几社相应和，名重海内。
子完淳，字存古，生有异禀，七岁能诗文，年十三拟庾
信作《大哀赋》，文采宏逸。允彝死后二岁，以子龙狱词
连”及，亦逮下吏。谈笑自如，作《乐府》数十阕，临刑神色
不变。

《青溪暇笔》：太祖一日问刘基曰：“我朝文章，何人为首？”
基对“当以宋濂为第一。”又问其次，乃曰：“其次则臣不
敢多让。”

《吾学编》：太祖尝谕詹同曰：“古人文章，明道德，通世务如典谟之言，皆明白坦易，无深怪险僻之语。孔明《出
师表》亦何尝雕刻为文，而诚意溢出”，至今读之，感动
今世。辞虽艰深，意实浅近，即使过相如、扬雄，何裨实
用。

《水东记略》：杨文定公最善王检讨、张修撰，相见辄出
所作就二人评，有所改易，即乐从公亦喜改人文字。
太和陈学士当笔撰祭文，公欲有所易，陈忿然不平，
见于言色，公即已之。

《明诗纪事》：“杨士奇，太和人。其诗文号台阁体。”

黄辉，字平倩，南充人。异时馆课，皆沿袭格套，人目为
“翰林体。”及王、李之学盛行，则词林又改而从之，天下
皆谓翰林无文。平倩入馆，乃刻意为古文，杰然自异。
《笔记》：王履吉手写经书，皆一再过，俗言，未尝出口。风
仪玉立，举止轩揭，然其心每抑下，虽声称振叠，而酝
藉自将，对人未始言学，盖不欲以所能尚人。性恶喧
“嚣，居洞庭三年。既而读书石湖之上二十年，非岁时
省侍不数数入城，遇佳山水辄忻然忘去，或时偃息
于长林丰草间，含醺赋诗，倚席而歌，邈然有千载之
思。